Broyting í almennu byggisamtyktini fyri Tórshavnar kommunu Broytingar í byggisamtyktini fyri Kollafjørð og almennu byggisamtyktini fyri Tórshavnar kommunu. Sambært gr. 6 í løgtingslóg nr. 13 frá 21. mai 1954 um býarskipanir og byggisamtyktir verður við hesum gjørt kunnugt, at Tórshavnar býráð á fundi 30. mai 2013 hevur samtykt uppskot til broytingar í byggisamtyktini fyri Kollafjørð og almennu byggisamtyktini fyri Tórshavnar kommunu. Ætlaðu broytingarnar eru, at ognirnar matr. nr. 804a við Dalavegin og matr. nr. 897e, 897k og 897h, oman Mattalág í Tórshavn verða broyttar frá A 1-øki til A 3-øki. Ætlaða broytingarnar fevna um ognirnar matr. nr. 804a, 897e, 897k og 897h, Tórshavn. Ætlaðu broytingarnar eru, at Hamrabøurin matr. nr. 91a í Kollafirði og økið oman fyri bygdavegin, frá í Homrum til á Kjalnesi í Kollafirði verða broytt frá 4. grundumráði til A 1-sethúsaøki.